પ્રવાસ કરવો જરૂરી છે. એ માત્ર મોજ- મઝા માટે જ નથી હોતો, કે ફક્ત એટલા માટે જ અગત્યનો નથી કે તે આપણને નવી નવી જગ્યાઓ, નવા લોકો, નવી સંસ્કૃતિનો પરિચય કરાવે છે. બલકે એટલા માટે પણ જરૂરી છે કે તે આપણને આપણી જાત સાથે જોડે છે. આપણી જાતને સમજવાનો, પારખવાનો મોકો આપે છે અને તે એવી જગ્યાએ શક્ય બને જે પ્રકૃતિની નજીક હોય છતાં ત્યાં લોકોની ભીડભાડ ના હોય. અહીં આવાં જ કેટલાંક અપ્રતિમ સુંદર એવાં સ્થળોની જાણકારી આપવામાં આવી છે, જ્યાં ભીડ ઓછી છે અને શાંતિ અનોખી છે.